ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								dňa 26. októbra 2005 
								K materiálu č. 17134/2005 
								K bodu č. 2

S T A N O V I S K O

k návrhu skupiny poslancov Národnej rady Slovenskej republiky  na vydanie ústavného zákona o skrátení volebného obdobia Národnej rady Slovenskej republiky (tlač 1310)
––––––––––––––––––––––––––––––––––––––––––––––––––––––––––––––––––

                                                                I.
Podľa § 70 ods. 2 zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov požiadal listom predseda Národnej rady Slovenskej republiky predsedu vlády Slovenskej republiky  o zaujatie stanoviska vlády Slovenskej republiky k návrhu skupiny poslancov Národnej rady Slovenskej republiky na vydanie ústavného zákona o skrátení volebného obdobia Národnej rady Slovenskej republiky.
Na rokovanie vlády Slovenskej republiky predkladá návrh minister vnútra SR Vladimír Palko.

                                                              II.
Cieľom návrhu ústavného zákona je skrátiť III. volebné obdobie Národnej rady Slovenskej republiky vykonaním volieb už 25. marca 2006. 

Ministerstvo vnútra SR ako predkladateľ návrhu na rokovanie vlády vyjadruje nesúhlas s poslaneckým návrhom zákona. 

                                                               III.

Legislatívna rada vlády Slovenskej republiky prerokovala návrh skupiny poslancov Národnej rady Slovenskej republiky  na vydanie ústavného zákona o skrátení volebného obdobia Národnej rady Slovenskej republiky zákona  na svojom zasadnutí dňa 18. októbra 2005.  
Predmetnú problematiku upravuje čl. 30 ods. 2 Ústavy Slovenskej republiky, ktorý ustanovuje, že voľby sa musia konať v lehotách nepresahujúcich pravidelné volebné obdobie ustanovené zákonom a čl. 73 ods. 1 Ústavy Slovenskej republiky, ktorý  ustanovuje, že  Národná rada Slovenskej republiky má 150 poslancov, ktorí sú volení na štyri roky . 
Vzhľadom na tieto skutočnosti legislatívna rada neuplatnila k predloženému návrhu žiadne pripomienky a odporúčania a ponechala na vláde, ako v danej veci rozhodne. 

Bratislava 20. októbra 2005
Vypracovala: D. Mochnacká

                                                                                         Štefan G R M A N
                                                                                          generálny riaditeľ
                                                                                    sekcie vládnej legislatívy